Kynniver Llith a Ban

Llyfr gan y dyneiddiwr Cymreig William Salesbury yw Kynniver Llith a Ban (cyhoeddwyd yn 1551), sy'n cynnwys cyfieithiad Cymraeg y darlleniadau o'r Efengylau a'r Epistolau sydd yn y Llyfr Gweddi Gyffredin Saesneg a ddefnyddid gan Eglwys Loegr. Dyma'r tro cyntaf, hyd y gwyddys, i rannau sylweddol o'r Testament Newydd gael eu cyfieithu i'r Gymraeg yn uniongyrchol o'r testunau Groeg gwreiddiol.Meic Stephens (gol.), Cydymaith i Lenyddiaeth Cymru (Gwasg Prifysgol Cymru). Mae'n rhagredegydd i'r cyfieithiad Cymraeg o'r Testament Newydd gan Salesbury a chyfieithiad William Morgan o'r Beibl yn 1588.Thomas Parry, Hanes Llenyddiaeth Gymraeg hyd 1900 (Gwasg Prifysgol Cymru, 1944).

Disgrifiad
Teitl llawn y llyfr yw Kynniver llith a ban or yscrythur lan ac a ddarlleïr yr Eccleis pryd Commun y Sulieu a'r Gwylieu trwy'r vlwyddyn: o Cambericiat W.S..

Mae'n cynnwys anerchiad Lladin i esgobion Cymru a Henffordd, yn cynnwys Robert Ferrar, Esgob Tyddewi, ac Arthur Bulkeley, Esgob Bangor.Ceri Davies, Rhagymadroddion a Chyflwyniadau Lladin 1551-1632 (Gwasg Prifysgol Cymru, Caerdydd, 1980).

Llyfryddiaeth
William Salebury, Kynniver llith a ban or yscrythur lan... Argraffwyd gan Robert Crowley, Llundain, 1551.
Kynniver Llith a Ban. Adargraffiad manwl gyda rhagymadrodd a nodiadau, golygwyd gan John Fisher. Gwasg Prifysgol Cymru, 1931.
Ceri Davies, Rhagymadroddion a Chyflwyniadau Lladin 1551-1632 (Gwasg Prifysgol Cymru, Caerdydd, 1980). Ceir cyfieithiad o anerchiad Lladin Salesbury.

Cyfeiriadau

Categori:Crefydd yng Nghymru yn yr 16eg ganrif
Categori:Y Beibl Cymraeg
Categori:Llenyddiaeth Gristnogol Cymru
Categori:Llyfrau 1551
Categori:Llyfrau'r 16eg ganrif o Gymru
Categori:Llyfrau Cymraeg yr 16eg ganrif
Categori:Llyfrau Lladin yr 16eg ganrif
Categori:William Salesbury
Categori:Y Testament Newydd